**SUSITARIMAS NR. 5 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-92**

2025-06-11

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-02-01 Šalys sudarė pirkimo sutartį Nr. S-92 (toliau – **Sutartis**), projekte „Rajoninio kelio Nr. 4727 Trakai–Lentvaris–Mūrinė Vokė ruožo nuo 5,31 iki 6,134 km kapitalinis remontas (4657-1)“ (toliau – **Projektas**);
2. Sutarties pagrindu Rangovas Užsakovui įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu statybos dalyviams sutarus, buvo atlikta eilė nežymių sprendinių koregavimų, dėl kurių susidarė minimalūs darbų kiekių pokyčiai Susisiekimo dalyje ir Elektrotechnikos (Apšvietimo tinklų) dalyje: a) pėsčiųjų tako trasos plano nežymus koregavimas nuo Pk 58+55 iki Pk 58+85 d. p. ryšium su Trakų rajono savivaldybės administracijos užsakymu atliktais vandentiekio tinklo rekonstravimo darbais (pritarta Užsakovo 2024 m. rugpjūčio 7 d. raštu Nr. 2-10063; b) nuleistų kelio bortų įrengimas ties Pk 55+82 ir Pk 54+76 k. p. ir horizontalaus ženklinimo koregavimas ryšium su pagrįstu gyventojų prašymu (pritarta Užsakovo 2024 m. rugpjūčio 22 d. raštu Nr. 2-12174); c) nuovažos įrengimas Pk 59+55 d. p. ryšium su pagrįstu gyventojų prašymu (pritarta Užsakovo 2024 m. rugpjūčio 6 d. raštu Nr. 2-11464); d) nuovažos plano nežymus koregavimas Pk 57+92 d. p. ryšium su pagrįstu gyventojų prašymu; minimalus apšvietimo atramos padėties tikslinimas ties Pk 53+29 d. p., pėsčiųjų tako minimalus susiaurinimas dėl esamo medžio, išlaikant būtinus tako parametrus ties Pk 54+87 d. p., esamos abonentinio oro kabelio atramos vietos tikslinimas ties Pk 69+92 d. p. (aptarta ir suderinta statybos dalyvių periodinių pasitarimų metu); taip pat Rangovas savo Siūlyme informavo, jog Elektroninių ryšių (telekomunikacijų) dalyje esamų ryšių kabelių apsaugojimo darbų kiekiai patikslinti (yra sumažėję) atsižvelgiant į statybos metu nustatytą faktinę, pakankamai gerą esamų apsauginių vamzdžių būklę (suderinta su tinklų savininku AB „Telia Lietuva“), bei Rangovui parengus suremontuotų statinių išpildomąsias geodezines nuotraukas, buvo nustatyti nežymūs Projekte numatytų darbų kiekių ir Rangovo faktiškai atliktų darbų kiekių skirtumai. Dėl aukščiau užfiksuotų aplinkybių atsirado poreikis atlikti galutinių kiekių tikslinimą ir įforminti faktiškai atliktų darbų kiekius, t. y. poreikis papildomiems ir neatliekamiems (atsisakomiems) darbams, (detalizuoti **Priede Nr.1**), kurių kaina sudaro: – 15 499,06 Eur su PVM;
4. Sutarties 130 punktu ir 140 punktu, Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus „Papildomi darbai ir neatliekami darbai. Sutarties keitimo tvarka“ nuostatomis, sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 8 166,05 Eur (aštuoni tūkstančiai šimtas šešiasdešimt šeši eurai 5 ct).
   2. papildomų darbų kaina be PVM yra 6 748,80 Eur (šeši tūkstančiai septyni šimtai keturiasdešimt aštuoni eurai 80 ct).
   3. 21 proc. PVM yra 1 417,25 Eur (vienas tūkstantis keturi šimtai septyniolika eurų 25 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 23 665,11 Eur (dvidešimt trys tūkstančiai šeši šimtai šešiasdešimt penki eurai 11 ct).
   2. neatliekamų darbų kaina be PVM yra 19 557,94 Eur (devyniolika tūkstančių penki šimtai penkiasdešimt septyni eurai 94 ct).
   3. 21 proc. PVM yra 4 107,17 Eur (keturi tūkstančiai šimtas septyni eurai 17 ct).
3. Dėl aukščiau šiame Susitarime nurodytų sąlygų, Sutarties 12 punkte numatyta Sutarties kaina sumažėja toliau nurodyta suma: 15 499,06 Eur (su PVM). Galutinė Sutarties kaina yra: 2 414 174,66 Eur (su PVM).
4. Šalys susitaria, kad dėl papildomų darbų nėra suteikiamas papildomas darbų atliko terminas.
5. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
6. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
7. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
8. Susitarimas yra neatskiriama ir sudėtinė Sutarties dalis.
9. Susitarimo priedai:

9.1. Priedas Nr. 1 – Darbų pakeitimo aktas Nr. 2.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  A.s. Nr. LT36 2140 0300 0060 9614  Luminor Bank AS  El. p. eurovia@eurovia.lt  Dokumentą pasirašantis įgaliotas bendrovės darbuotojas |
|  |  |